En 70-årig mand fortsatte ligeud i en kurve og endte med at køre ind i et holdende tog. Manden brækkede otte ribben ved påkørslen.

Manden kom kørende ad Gl. Kærvej langs Kildeparken i Aalborg. Han fik ikke drejet til højre for enden af vejen. Han kørte istedet gennem et hegn og ind på rangeranlægget ved jernbanen i Aalborg. Her ramte bilen ind i siden af et holdende tog. - Det er endnu ikke klarlagt, hvad årsagen til ulykken er. Men mandens alder i betragtning, kan vi ikke udelukke at der er tale om et sygdomstilfælde, siger vagtchef ved Nordjyllands Politi, Henrik Beck. Manden skal nu gennemgå nogle undersøgelser, for at klarlægge årsagen.